Sydeklio ežeras
55°52′04″š. pl. 22°22′04″r. ilg.﻿ / ﻿55.8679°š. pl. 22.3679°r. ilg.﻿ / 55.8679; 22.3679 Sydeklio ežeras – ežeras vakarų Lietuvoje, Telšių rajone, apie 8 km į pietus nuo Viešvėnų, Sydeklio telmologiniame draustinyje. Ežero ilgis iš pietvakarių į šiaurės rytus – 0,48 km, plotis – iki 0,38 km. Altitudė 177,3 m. Krantai žemi, tik šiaurinis krantas aukštas. Į pietus ir pietvakarius plyti ~ 95 ha ploto Sydeklio pelkė. Rytinėje ir vakarinėje pakrantėse stūkso miškeliai, šiaurinėje – plyti pievos, įsikūręs Sydeklio kaimas. Pietuose išteka Mava link Ilgio ežero.